Diari Oficial de la Generalitat Valenciana


Sumari del DOGV 7903, del 25-10-2016 (2016/8338)

RESOLUCIÓ 14 d'octubre de 2016, de la Direcció General de Funció Pública, per la qual, en execució de la Sentència número 370/2016 del Tribunal Suprem, s'adjudica destinació a Cristina Villanova Borja per haver superat les proves selectives d'accés al grup E (actual grup/subgrup professional APF), sector administració general, pel torn d'accés lliure i discapacitats, Convocatòria 28/2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/8338


Data del document
:   14-10-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ 14 d'octubre de 2016, de la Direcció General de Funció Pública, per la qual, en execució de la Sentència número 370/2016 del Tribunal Suprem, s'adjudica destinació a Cristina Villanova Borja per haver superat les proves selectives d'accés al grup E (actual grup/subgrup professional APF), sector administració general, pel torn d'accés lliure i discapacitats, Convocatòria 28/2008. [2016/8338]  
Vista la Sentència número 370/2016, de 22 de febrer, del Tribunal Suprem, que anul·la l'Acord de 27 de gener de 2011, del tribunal qualificador, i reconeix el dret de Cristina Villanova Borja al fet que la seua puntuació en la fase de concurs (apartat B) 2 del barem) s'incremente en 2 punts «amb les conseqüències legals que se'n deriven [?], sense que això afecte la resta de candidats inclosos en la relació definitiva d'aprovats continguda en l'acord de 27 de gener de 2011, del tribunal qualificador».  
Vista la interlocutòria del Tribunal Suprem, de data 7 de març de 2016, d'aclariment de sentència, on s'especifica que «les conseqüències legals que se'n deriven», comprenen no sols la inclusió esmentada, sinó també les conseqüències econòmiques, administratives i de carrera que se'ns deriven, en igualtat de condicions amb la resta dels aprovats.  
  
Vista la Resolució de 22 de juliol de 2016, de la Conselleria de Justícia, Administració Pública, Reformes Democràtiques i Llibertats Públiques, per la qual es disposa l'execució de la Sentència 370/2016, del Tribunal Suprem, en la qual es declara, a proposta del tribunal qualificador, que Cristina Villanova Borja ha superat les proves selectives de la Convocatòria 28/2008, d'accés al grup E, sector administració general, torn lliure i discapacitats, corresponent-li el número 64.bis en la llista d'aprovats de la convocatòria, amb una puntuació de 77,17 punts (DOCV 7843, 03.08.2016).  
Vista l'Ordre de 3 de novembre de 2008, de la Conselleria de Justícia i Administracions Públiques, per la qual es convoquen proves selectives d'accés al grup E, sector administració general, torn d'accés lliure i discapacitats, Convocatòria 28/2008, corresponents a l'oferta d'ocupació pública de 2008 per al personal de l'Administració de la Generalitat (DOCV 5896, 19.11.2018), així com la Resolució de 15 de juny de 2011, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup E, sector administració general, torn d'accés lliure i de persones amb discapacitat, Convocatòria 28/2008, on es va disposar que la presa de possessió tindria lloc en data 1 de juliol de 2011.  
  
Comprovada la documentació presentada per la interessada, així com el compliment dels requisits exigits en la bases de la Convocatòria 28/2008, i d'acord amb el que preveu l'article 58.1.b de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Atés que, d'acord amb el que disposa l'article 24 i la disposició addicional sisena de la Llei 10/2010, de 9 de juliol, d'ordenació i gestió de la funció pública valenciana, la referència que la Convocatòria 28/2008 fa al grup E ha d'entendre's feta al grup/subgrup professional APF (agrupacions professionals funcionarials).  
Vist el resultat de l'acte únic de 15 de setembre de 2016, en el qual la interessada opta pel lloc de treball:  
  
Lloc: 19673.  
Denominació: subaltern/a.  
Agrupació professional funcionarial: APF-01 Serveis de suport generals de l'Administració de la Generalitat. Escala APF-01-01 subalterns.  
Classificació: F A 10E013.  
Conselleria d'Agricultura, Medi Ambient, Canvi Climàtic i Desenvolupament Rural.  
Centre de destinació: Sotssecretaria.  
Localitat: València.  
  
En exercici de les competències atribuïdes per l'article 11 del Decret 154/2015, de 22 de setembre, del Consell de la Generalitat, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Adjudicar el lloc de treball número 19693 a Cristina Villanova Borja, DNI29175879B, després d'haver superat les proves selectives d'accés al grup E (actual grup/subgrup APF), sector administració general, torn d'accés lliure i discapacitats, Convocatòria 28/2008, corresponent a l'oferta d'ocupació pública de 2008 per al personal de l'Administració de la Generalitat, en execució de la Sentència número 370/2016, de 22 de febrer, del Tribunal Suprem.  
  
Segon  
L'acte de presa de possessió tindrà lloc el 2 de novembre de 2016, a les 09.00 hores, en la Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques, Servei de Selecció, Provisió i Carrera Professional Horitzontal, ciutat administrativa 9 d'Octubre, carrer de Castán Tobeñas, torre 4, cinquena planta, 46631 València.  
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de selecció i provisió de llocs de treball del personal comprés en l'àmbit d'aplicació de la Llei de Funció Pública Valenciana, disposa d'un mes de termini, que finalitzarà l'1 de desembre de 2016, per a prendre possessió del lloc de treball adjudicat. Si es fera ús del termini adés esmentat, per escrit i amb anterioritat a aquella data, durant aquest no es meritarà cap retribució.  
Els efectes econòmics i administratius de la presa de possessió seran des de l'1 de juliol de 2011.  
  
Contra la present resolució podrà promoure's incident d'execució de la sentència davant la Sala Contenciosa Administrativa del Tribunal Superior de Justícia de València, d'acord amb el que disposa l'article 109 de la Llei 29/1998, de 13 de juny, reguladora de la jurisdicció contenciosa administrativa.  
  
València, 14 d'octubre de 2016.- La directora general de Funció Pública: Eva Maria Coscollà Grau.